Jérémie Boga

Jérémie Boga (sündinud 3. jaanuaril 1997 Marseilles) on Prantsusmaal sündinud Elevandiluuranniku jalgpallur, kes mängib poolkaitsjana Prantsusmaa kõrgliigaklubis Nice ja Elevandiluuranniku jalgpallikoondises.

 Klubikarjäär 
2009. aastal liitus ta Inglismaa klubi Chelsea noorteakadeemiaga. Chelsea põhimeeskonnas mängis ta ainsal korral 12. augustil 2017, kui Inglismaa kõrgliiga hooaja esimeses kohtumises mängiti Burnleyga. Boga vahetati selles mängus välja juba mängu algfaasis, kui Gary Cahill oli saanud 14. minutil punase kaardi.Chelsea 2-3 Burnley. bbc.com. 12.8.2017. Vaadatud 20.2.2022 Hooajal 2015–2016 mängis Boga Chelseast laenul Prantsusmaa kõrgliigaklubis Rennes'i Stade, 2016–2017 Hispaania kõrgliigaklubis Granada ja 2017–18 Inglismaa esiliigaklubis Birmingham City.

2018. aasta juulis siirdus ta umbes 3,5 miljoni naelsterlingi eest Itaalia kõrgliigaklubisse Sassuolo. Hooajal 2019–20 lõi ta Itaalia kõrgliigas 11 väravat. 2022. aasta jaanuaris läks ta laenule Atalantasse, kellega sõlmis samal aastal püsiva lepingu.

2023. aasta juulis siirdus ta 18 miljoni euro eest Atalantast 

 Koondisekarjäär 
Aastatel 2014–2016 mängis Boga Prantsusmaa kuni 19-aastaste koondises. Kuna tema mõlemad vanemad on Elevandiluuranniku päritolu, otsustas Boga hiljem hakata koondises esindama Elevandiluurannikut. Elevandiluuranniku jalgpallikoondises tegi ta debüüdi 10. juunil 2017 Aafrika rahvaste karikavõistluste valikmängus Guinea vastu. Koondisekarjääri esimese värava lõi ta 8. oktoobril 2021 MM-i valikmängus Malawi vastu. Ta kuulus Elevandiluuranniku koondisse 2022. aasta Aafrika rahvaste karikavõistlustel.https://www.transfermarkt.com/jeremie-boga/nationalmannschaft/spieler/216569 (vaadatud 20.2.2022)

 Viited 

Kategooria:Elevandiluuranniku jalgpallurid
Kategooria:Chelsea FC mängijad
Kategooria:Stade Rennais FC jalgpallurid
Kategooria:Granada CF mängijad
Kategooria:Birmingham City FC jalgpallurid
Kategooria:US Sassuolo Calcio mängijad
Kategooria:Atalanta BC mängijad
Kategooria:OGC Nice'i jalgpallurid
Kategooria:Ligue 1 mängijad
Kategooria:Premier League'i mängijad
Kategooria:Serie A mängijad
Kategooria:La Liga mängijad
Kategooria:Sündinud 1997